Zon'ny zazavavy amin'ny fanabeazana eto Madagasikara

Ny zon’ny fanabeazana amin'ny fanabeazana eto Madagasikara dia anisan’ny zo fototra maha-olombelona, izay ahafahan’ny olona tsirairay mampivelatra ny fahaiza-manaony sy mandray anjara amin’ny fiainam-pirenena. Na izany aza, maro ireo ankizy vavy eto Madagasikara no tsy mahazo tombontsoa mitovy amin’ny fanabeazana noho ny antony ara-toekarena, ara-kolontsaina, sy ara-tsosialy.

 Sakana amin’ny fanabeazana ho an’ny zazavavy 

Fanambadiana aloha loatra

Madagasikara dia isan’ireo firenena Afrikana izay mbola manana taha ambony amin’ny fanambadiana aloha loatra. Tamin’ny taona 2021, 38,8 % amin’ireo vehivavy teo anelanelan’ny 20 ka hatramin’ny 24 taona no nanambady talohan’ny faha-18 taonany, ary 13 % tamin’ireo no nanambady talohan’ny faha-15 taonany.UNICEF – Child Marriage Data, Madagascar Any amin’ny faritra ambanivohitra, avo kokoa io taha io, manodidina ny 44 %.

Ny fanambadiana aloha dia manakana ny fianarana amin’ny fomba mivantana. Araka ny angon-drakitra navoakan’ny UNFPA sy UNICEF, 71 % amin’ireo zazavavy manambady aloha dia tsy mahavita fianarana ampy.UNFPA Madagascar – Le mariage d’enfants, un frein à l’éducation Miteraka tsy fahampian’ny fahaiza-manao sy fahazarana amin’ny asa izany, ary manampy trotraka amin’ny fahantrana.

Ny fahantrana dia antony iray lehibe mahatonga ny zazavavy hiala an-tsekoly. Misy amin’ireo ray aman-dreny no manambady ny zanany vavy amin’ny fahazazany mba hanamaivanana ny vesatry ny fianakaviana.Madagasikara: Fanambadiana aloha loatra sy fahasimban’ny taova · Global Voices teny Malagasy Raha manambady aloha izy ireo, dia tsy miverina mianatra intsony amin’ny ankamaroany.

Araka ny fanadihadiana nataon’ny Global Voices, 60 % amin’ireo zazavavy manambady aloha dia tsy afaka miverina mianatra intsony. Amin’ny lafiny iray, 31 % amin’ireo zazavavy tsy mbola manambady no afaka mitohy amin’ny fianarana.Young women in Madagascar speak up for girls' right to education – Global Voices 

Marobe ny ankizy vavy tratran’ny herisetra ara-batana sy ara-nofo eny anivon’ny sekoly. Tamin’ny tatitra navoakan’ny UNICEF, manodidina ny 90 % amin'ny ankizy eto Madagasikara no nitatitra ho tratran’ny fanasaziana ara-batana na ara-tsaina amin’ny endriny isan-karazany.UNICEF Madagascar – Violences faites aux enfants : données et actions, 2023.

 Ezaka fanatsarana sy ady amin’ny fanambadiana aloha 

 Fihetsiketsehan’ny tanora sy ny fikambanana 
Araka ny lahatsoratra navoakan’ny Global Voices, misy vondrona tanora ao Madagasikara mihetsika amin’ny alalan’ny fanentanana sy adihevitra amin’ny fiaraha-monina, hanamafisana ny zon’ny zazavavy amin’ny fianarana. Ireo vehivavy tanora ireo dia mampiasa sehatra toy ny haino aman-jery sy tambajotra sosialy hanentanana amin’ny olan’ny fanambadiana aloha loatra sy ny fiantraikany amin’ny fanabeazana.

 Tetikasa sy paik’ady nasionaly 
Nisy tetikasa toy ny Écoles des parents napetraky ny UNICEF sy ny mpiara-miombon’antoka, hanofanana sy hanabeazana ny ray aman-dreny momba ny zon’ny ankizy sy ny lanjan’ny fanabeazana, indrindra ho an’ny zazavavy.UNICEF – Écoles des parents à Madagascar

Nampiharina koa ny tetikasa Let Us Learn Madagascar izay mikendry ny hampitombo ny fidirana sy faharetan’ny ankizy vavy an-tsekoly, amin’ny alalan’ny fananganana fotodrafitrasa, fanomezana fitaovam-pianarana, ary fanohanana ara-tsaina sy ara-tsosialy.Zonta International & UNICEF – Projet “Let Us Learn Madagascar”.

 Fanohanana avy amin’ny Fikambanana Afrikana 
Tamin’ny taona 2015, natsangana ny Campaign to End Child Marriage in Africa izay notarihin’ny Fikambanana Afrikana (Union Africaine). Nanohana fanentanana sy fanabeazana momba ny fanambadiana aloha loatra izy io, anisan'izany ny eto Madagasikara.African Union – Campaign to End Child Marriage in Africa, Madagascar chapter (2015).

 Fehiny 
Na dia eo aza ny fanekena iraisam-pirenena ny zon’ny zazavavy amin’ny fanabeazana, mbola maro ireo sakana ara-tsosialy sy ara-toekarena manelingelina izany eto Madagasikara. Ilaina ny fiaraha-mientan’ny fanjakana, ny ray aman-dreny, ny sekoly, ary ny fiarahamonina sivily amin’ny fanamafisana sy fiarovana izany zo izany. Ny fanabeazana dia fitaovana fototra entina manavotra ny ankizy vavy amin’ny fahantrana, herisetra, ary fanilikilihana.

 Rohy ivelany 

 Global Voices
 UNICEF Madagascar
 UNFPA Madagascar

 Loharano